Noi presiuni asupra Canadei: un oficial american vrea excluderea țării din rețeaua de spionaj Five Eyes. Care este scopul
Peter Navarro, consilier apropiat al președintelui american, a propus excluderea Canadei din rețeaua de schimb de informații Five Eyes, din care mai fac parte serviciile secrete din MArea Britanie, Australia și Noua Zeelandă, scrie Financial Times care citează persoane familiare cu eforturile oficialului din cadrul administrației americane. FT vorbește despre presiuni pe care oficialul le-ar face privind scoaterea Canadei în afara rețelei,  în timp ce Donald Trump crește presiunea asupra vecinului său nordic, despre care spune că vrea să devină al 51-lea stat american.